**Олимпиада һорауҙарына яуаптар**

1. Мәҡәлдең дауамын яҙығыҙ: *Белдең бер һүҙ...*

**Яуап:** **Белдең бер һүҙ, белмәһәң мең һүҙ.**

1. Телмәр эшмәкәрлегенең дүрт төрөн һанап китегеҙ?

**Яуап: Уҡыу, яҙыу, тыңлау, һөйләү.**

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

**Яуап: был һүҙҙәр пассив ҡатламға ҡарай (архаизмдар)**

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Яуап: хәбәр булып килә.**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

**Яуап:*****Йырлай алмам- 1-се зат;******Йәшәй алмам- 1-се зат;******булайым- 1-се зат.***

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

**Яуап: бәйләүестәр.**

1. Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат.*

**Яуап:** : ***ғилем- ҡош, аҡыл- ҡанат. Һөйләмдең эйәһе лә , хәбәре лә бер үк һүҙ төркөмөнән, исемдән, килгән, шуға улар араһында һыҙыҡ ҡуйыла****.* ***Теркәүесһеҙ теҙмә ҡушма һөйләмдәрҙәге ябай һөйләмдәр араһында өтөр ҡуйыла.***

*8.Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

**Яуап:*****Шул- күрһәтеүалмашы;***

***әллә нимә- билдәһеҙлек алмашы.***

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**Яуап: инеш һөйләмдәр, ғәҙәттә, һыҙыҡ йәки йәйә эсенә алына.**

1. ***Көнөн*** *яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

**Яуап: антонимдар.**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

**Яуап: 1 составлы, атама һөйләмдәр.**

1. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

**Яуап: һыйыныр- сифат; яна торғайны- ҡылым.**

1. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ.

**Яуап:** **зәңгәр** һауаларҙан, **зәңгәр** күктәрҙән-төҫтәрҙе белдерә;

**тын** кистәрҙән ,**яҡты** таңдарҙан – тәбиғәт күренештәренә хас билдәләр;

**ғорур** имәндәрҙән**,нескә** талдарҙан – үҫемлек билдәләренә бәйле билдәләр.

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?.

Б) Дәрес аҙағы ни менән бөтә?

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?

**Яуап: А - “ф” хәрефе**

**Б – “с” хәрефе менән**

**В -7 ҡош.**

1. ***Унлап, һигеҙләп*** һандарының төрөн билдәләгеҙ?

**Яуап: сама һандары.**

1. Биш ***баш*** умарта, ете ***дана*** китап. Билдәләнгән һүҙҙәр нисек атала?

**Яуап: нумератив һүҙҙәр.**

1. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

**Яуап: рәүеш.**

1. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ?

**Яуап: башына ҡайғы-хәсрәт төшкән, донъя ауырлыҡтары баҫҡан, тигәнде аңлата.**

1. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

**Яуап: нығынған һүҙбәйләнештәр йәки фразеологизмдар.**

1. *Айыу майы һөртөү* – мәғәнәһен аңлатығыҙ.

**Яуап: “урлау” тигәнде аңлата.**